แพรแถบย่อ

thumb|แพรแถบย่อของพลจัตวา กองทัพบกสหรัฐ

**แพรแถบย่อ** () เป็นริบบิ้นขนาดเล็ก ที่ติดอยู่บนแถบโลหะที่ติดอุปกรณ์สำหรับกลัดหรือติดไว้ โดยทั่วไปจะมีไว้สำหรับประดับแทนเหรียญอิสริยาภรณ์, เครื่องอิสริยาภรณ์ และเครื่องอิสริยาภรณ์ทางทหารเมื่อไม่ใช่โอกาสในการสวมใส่เหรียญเต็ม รัฐบาลของแต่ละประเทศมีกฎเกณฑ์และระเบียบในการประดับแพรแถบของตนเอง ว่าสามารถประดับได้ในสถานการณ์ใดและในลำดับใด โดยปกติจะมีกำหนดไว้ในเอกสารราชการและเรียกว่า "ลำดับฐานันดร" หรือ "ลำดับการประดับเครื่องอิสริยาภรณ์" ในบางประเทศ (โดยเฉพาะในอเมริกาเหนือและอิสราเอล) บางเหรียญจะมีเพียง "แพรแถบเท่านั้น" ไม่มีเหรียญอิสริยาภรณ์ที่เกี่ยวข้อง

## การสร้าง
แพรแถบย่อมีโครงสร้างที่หลากหลาย ในบางประเทศ แพรแถบจะติดอยู่บนแผ่นรองแบบเข็มกลัด ซึ่งสามารถกลัดผ่านผ้าของเครื่องแบบและยึดด้วยสายรัดที่ขอบด้านใน แพรแถบเหล่านี้สามารถติดแยกกันและเรียงกันเป็นแถว หรือติดทั้งหมดเข้ากับแผ่นยึดเดียวกันก็ได้ หลังสงครามโลกครั้งที่สอง แพรแถบย่อมักจะได้รับการประดับบนแถบโลหะเส้นเดียวและประดับในลักษณะคล้ายกับเข็มกลัด นอกจากนี้ยังมีวิถียึดติดแพรแถบย่อกับเครื่องแบบด้วยวิธีอื่น ๆ อีก เช่น การใช้ขาแม่เหล็ก คือการใช้แม่เหล็กในการยึดโดยไม่ต้องเจาะเสื้อ การใช้ขาเกลียว คือการใช้ขาเกลียดเจาะเสื้อเครื่องแบบและยึดด้วยหมุดเกลียว การใช้ขากิ๊ฟ คือการใช้เข็มเจาะเสื้อเครื่องแบบและยึดด้วยขาด้วยกิ๊ฟ

## การประดับ
"ลำดับการประดับ" จะกำหนดว่าสามารถประดับแพรแถบใดกับเครื่องแบบประเภทใด ตำแหน่งใด ในสถานการณ์ใด เช่น เหรียญอิสริยาภรณ์ขนาดเล็กในชุดอาหารค่ำ, เหรียญอิสริยาภรณ์แบบเต็มในเครื่องแบบเต็มยศ แต่จะไม่มีการประดับในเครื่องแบบสนามและเครื่องแบบปฏิบัติงาน ในบางประเทศ (เช่น คิวบา) กำหนดให้สามารถสวมเหรียญอิสริยาภรณ์แบบเต็มบนเครื่องแบบสนาม ซึ่งชาติอื่น ๆ มักจะไม่ประดับกัน เนื่องจากเหรียญอิสริยาภรณ์สามารถระบุตัวตนของผู้บังคับบัญชาระดับสูงในสนามรบได้ ทำให้ข้าศึกสามารถเลือกเป้าหมายและสังหารได้ง่าย ซึ่งนายทหารระดับสูงมักจะแต่งกายคล้ายกับทหารนายอื่น ๆ ในหน่วยและไม่ประดับแพรแถบย่อในสนามรบ 

โดยปกติเหรียญอิสริยาภรณ์และแพรแถบย่อจะประดับเป็นแถวทางด้านซ้ายของหน้าอก ในบางกรณีเพื่อเป็นอนุสรณ์หรือการรำลึก ญาติอาจจะประดับเหรียญอิสริยาภรณ์หรือแพรแถบย่อของผู้เสียชีวิตไว้ที่ด้านขวาของหน้าอก เหรียญอิสริยาภรณ์และแพรแถบย่อที่ไม่ได้ระบุไว้ใน "ลำดับการประดับ" ปกติจะประดับไว้ที่ด้านขวาของหน้าอก การเรียงลำดับของแพรแถบย่อขึ้นอยู่กับข้อบังคับของแต่ละประเทศ เช่น ในสหรัฐ เหรียญอิสริยาภรณ์ที่มีสถานะสูงสุด — โดยทั่วไปจะเป็นเหรียญอิสริยาภรณ์สำหรับเชิดชูความกล้าหรือการรับใช้ชาติที่โดดเด่น — จะได้รับการประดับไว้ด้านบนสุดของกลุ่มแพรแถบ ในขณะที่เครื่องอิสริยาภรณ์จากต่างประเทศ (หากได้รับอนุญาต) จะอยู่แถวล่างสุด เมื่อเหรียญอิสริยาภรณ์ได้รับการประดับ (โดยปกติจะอยู่ทางด้านซ้ายของเสื้อหรือเสื้อคลุม) แพรแถบที่ไม่มีเหรียญอิสริยาภรณ์จะได้รับการประดับทางด้านขวา 

## ตัวอย่าง
### แคนาดา
* โรมิโอ ดาแลร์

### เดนมาร์ก
* เซอร์ ฮันส์ เจสเปอร์ เฮลโซ อดีตนายพลและเสนาธิการกลาโหม

### ไทย
* พลเอก สุรยุทธ์ จุลานนท์, ประธานองคมนตรี, 

* พันเอก ณรงค์ กิตติขจร, บุคคลที่มีส่วนเกี่ยวข้องเหตุการณ์ 14 ตุลา, 

*พลเรือเอก ทวีศักดิ์ โสมาภา, อดีตผู้บัญชาการทหารเรือ, 

*พลเอก ประยุทธ์ จันทร์โอชา, องคมนตรี, 

* พลเอก อิสระพงศ์ หนุนภักดี, อดีตผู้บัญชาการทหารบก, 

### นอร์เวย์
* ร้อยเอก กันนาร์ เซนสเตบี, วีรบุรุษแห่งสงครามโลกครั้งที่สอง

### ไนจีเรีย
* อิบราฮิม บาบันกิดา, ประธานาธิบดีไนจีเรีย และเสนาธิการกองทัพบก

### ฟิลิปปินส์
* พลเอก เอดูอาร์โด้ อาโน, เสนาธิการทหาร

### มาเลเซีย
* มุฮ์ยิดดิน ยัซซิน, นายกรัฐมนตรีคนที่ 8 ของมาเลเซีย
420px

### ไรซ์เยอรมัน
* จอมพล วิลเฮ็ล์ม ไคเทิล

### สวีเดน
* พลเอก มิเกล ไบเดน, ผู้บัญชาการทหารสูงสุดแห่งกองทัพสวีเดน

### สหรัฐ
thumb|372px|ชั้นแพรแถบย่อของ น.ท. ริชาร์ด มาร์ซินโก ประดับตามมาตรฐานของกองทัพเรือสหรัฐ แถวละสามแพรแถบย่อโดยไม่มีการเว้นวรรคหรือการเอียง
ในสหรัฐ ทหาร และหน่วยบริการในเครื่องแบบของรัฐบาลกลางจะมีมาตรฐานการประดับแพรแถบบนเครื่องแบบที่ต่างกัน
* ในกองทัพเรือสหรัฐ จะประดับแพรแถบย่อแถวละ 3 แพรแถบ โดยไม่มีการเว้นระยะห่างระหว่าแถว (ยกเว้นแถวบนสุดที่อาจจะชิดไปทางซ้ายของผู้ประดับหากมีปกเสื้อปิดไว้) ผู้ประดับแพรแถบมากกว่าสามแถวอาจจะเลือกประดับแพรแถบย่อที่มีระดับสูงสุดเพียงสามแถวเท่านั้น แทนที่จะประดับทั้งหมด หากแถบบนสุดถูกปกเสื้อบังไว้ สามารถเอียงแถบบนสุดได้
* ในนาวิกโยธินสหรัฐ สามารถประดับแพรแถบย่อแถวละ 3-4 แพรแถบ โดยสามารถเอียงและเว้นช่องว่างระหว่างแถวได้
* ในกองทัพบกสหรัฐ สามารถประดับโดยเว้นระยะห่างระหว่างแถวได้

การประดับแพรแถบย่อทั้งหมดนั้นมีชื่อเล่นสำหรับเรียกหลายชื่อ เช่น *ชั้นแพรแถบ* (*ribbon rack)* หรือเรียกสั้น ๆ ว่า *ฟรุ๊ตสลัด* (*fruit salad)* หรือ *สลัดบาร์ (salad bar)*

### สหราชอาณาจักร
* จอมพลเรือ เดอะไรต์ออนะระเบิล หลุยส์ เมานต์แบ็ตเทน เอิร์ลเมานต์แบ็ตเทนที่ 1 แห่งพม่า, KG, GCB, OM, GCSI, GCIE, GCVO, DSO, PC, FRS↵↵↵

### ออสเตรเลีย
* คีธ เพย์น 

* พลเอก ปีเตอร์ คอสโกรฟ 

### อินเดีย
* จอมพล แซม มาเน็กชาว์

### อินโดนีเซีย
* พลเอก อันดีกา เปอร์กาซา, ผู้บัญชาการกองทัพแห่งชาติอินโดนีเซียคนที่ 21

### อิสราเอล
* เสนาธิการและนายกรัฐมนตรี เอฮุด บารัค

### อิหร่าน
* พลตรี กอเซม โซเลย์มอนี, ผู้บัญชาการกองกำลังโกดส์

### อียิปต์
* จอมพล มุฮัมมัด ฮุซัยน์ ฏ็อนฏอวี, อดีตผู้บัญชาการทหารสูงสุดแห่งกองทัพอียิปต์ ประธานสภาสูงสุดแห่งกองทัพ และรัฐมนตรีว่าการกระทรวงกลาโหม

### เอกวาดอร์
* นายพลแห่งกองทัพเอกวาดอร์ พาโก มอนกาโย
ไฟล์:Moncayoribbons.png

### เวียดนามใต้

* พลโท ทราน หง็อก ทัม, อดีตเอกอัครราชทูตสาธารณรัฐเวียดนามประจำประเทศไทย

### กัมพูชา
*พลเอก สมเด็จพิชัยเสนา เตีย บัญ, อดีตรัฐมนตรีว่าการกระทรวงกลาโหมกัมพูชา

*พลเอก สมเด็จมหาบวรธิบดี ฮุน มาแณต, นายกรัฐมนตรี

### บรูไน

* พลตรี ฮัสไซมี โบล ฮัสซัน, ผู้บัญชาการทหารบกที่ 12 แห่งกองทัพบรูไน

### สิงคโปร์

* พลโท วินสตัน ชู

### ฝรั่งเศส

* พลเอก เธียร์รี่ เบิร์คฮาร์ด, เสนาธิการกองทัพฝรั่งเศส

## ดูเพิ่ม
* เครื่องอิสริยาภรณ์

## อ้างอิง

## แหล่งข้อมูลอื่น

* Danish service ribbons

หมวดหมู่:เหรียญอิสริยาภรณ์
หมวดหมู่:สัญลักษณ์ริบบิ้น
หมวดหมู่:สิ่งของรางวัล